
LĪGUMS Nr. 22/2026/2.2-9
par autoruzraudzības veikšanu 
Cēsīs, Cēsu novadā					                               
Dokumenta datums ir pēdējā pievienotā 
droša elektroniskā paraksta laika zīmoga datums [footnoteRef:2] [2:  Tiks precizēts slēdzot iepirkuma līgumu.] 


Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101 (turpmāk – Pasūtītājs), kuras vārdā saskaņā ar  Cēsu novada pašvaldības nolikumu rīkojas izpilddirektore Līga Medne , un
SIA "BŪVPROJEKTS", reģistrācijas Nr. 44102006392, juridiskā adrese: Jāņa Poruka iela 8, Cēsis, Cēsu nov., LV-4101, (turpmāk – Autoruzraugs), kuru saskaņā ar statūtiem pārstāv tās valdes loceklis ________,  abas puses kopā un katra puse atsevišķi (turpmāk – Puse(-s)), 
ņemot vērā ņemot vērā atklāta konkursa “Vispārīgā vienošanās par būvniecības ieceres dokumentācijas izstrādi un autoruzraudzību”, iepirkuma identifikācijas Nr. CNP/2024/31  (turpmāk – Konkurss), 2.daļas rezultātā noslēgtās vispārīgās vienošanās Nr.664/2025/2.2-9 (turpmāk – Vienošanās) nosacījumus rezultātus un cenu aptaujas rezultātus (paziņojums par cenu aptaujas rezultātiem 6.2-13/2025/2601, 30.06.2025), turpmāk – Līgums, par tālāk norādīto: 

1. LĪGUMA PRIEKŠMETS
Pasūtītājs uzdod, un Autoruzraugs apņemas veikt autoruzraudzību, turpmāk – Autoruzraudzība, būvdarbiem, ko atbilstoši 13.11.2025. izstrādātajai Būvniecības dokumentācijai Nr. BIS-BV-2.1-2025-12033 , turpmāk – Būvniecības ieceres dokumentācija, veiks Pasūtītāja izraudzīts būvuzņēmējs SIA “WOLTEC”,  turpmāk – Būvuzņēmējs, būvniecības objektā, “Gatavas moduļa ēkas uzstādīšana un tam nepieciešamo inženierkomunikāciju izbūve, Lapsu iela 19, Cēsīs, Cēsu novadā, turpmāk – Objekts, saskaņā ar  LIFE integrētā projekta “Atkritumi kā resursi Latvijā – Reģionālās ilgtspējas un aprites veicināšana, ieviešot atkritumu kā resursu izmantošanas koncepciju" (LIFE Waste To Resources IP, LIFE20 IPE/LV/000014)nosacījumiem, 
1.1. Autoruzraugs garantē, ka viņam vai viņa pilnvarotajai personai, kas noteikta ar Autoruzrauga rīkojumu, ir visas nepieciešamās licences un sertifikāti, prasmes un iemaņas, kas nepieciešamas Līgumā noteikto Autoruzraudzības darbu veikšanai.

2. AUTORUZRAUDZĪBAS VEIKŠANAS TERMIŅŠ
2.1. Līgums stājas spēka ar tā parakstīšanas brīdi un ir spēkā līdz abu Pušu saistību pilnīgai izpildei.
2.2. Parakstot Līgumu, Autoruzraugs apliecina, ka pilnībā ir iepazinies ar Autoruzraudzības darbu izpildes vietu, visiem noteikumiem un prasībām, kas attiecināmi uz Līgumā 1.1.punktā minētās Autoruzraudzības izpildi.  
2.3. Autoruzraugs Autoruzraudzību veic līdz pilnīgai būvdarbu pabeigšanai un atzīmei Būvniecības informācijas sistēmā (BIS) par Objekta pieņemšanu ekspluatācijā. 

3. LĪGUMCENA UN TĀS SAMAKSAS KĀRTĪBA
3.1. Līgumcena par Līgumā paredzēto Autoruzraudzību ir 600.00 EUR (seši simti eiro, 00 centi), turpmāk - Līgumcena, pievienotās vērtības nodoklis 21% (turpmāk - PVN) EUR 126.00 EUR(viens simts divdesmit seši eiro, 00 centi), pavisam kopā 726.00 EUR  (septiņi simti divdesmit seši eiro, 00 centi), turpmāk – Līgumsumma.
3.2. Norēķini tiek veikti šādā kārtībā:
3.2.1 gala norēķins – 20 (divdesmit) darba dienu laikā pēc atzīmes izdarīšanas Būvniecības informācijas sistēmā par Objekta pieņemšanu ekspluatācijā, Autoruzraudzības darbu nodošanas- pieņemšanas akta abpusējas parakstīšanas un Autoruzrauga rēķina iesniegšanas Pasūtītājam, pie nosacījuma, ka Autoruzraugs ir veicis līgumsodu norēķinus ar Pasūtītāju par tā konstatētajiem pārkāpumiem Līguma izpildes laikā (ja attiecināms). 


3.3. Autoruzraugs grāmatvedības attaisnojuma dokumentus – rēķinus - sagatavo elektroniskā formātā (turpmāk - e-rēķins), kuru aprite jānodrošina atbilstoši Ministru kabineta 2019.gada 9.aprīļa noteikumiem Nr. 154 „Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. Autoruzraugs e-rēķinu sagatavo savā grāmatvedības sistēmā vai izmantojot e-rēķinu izveidošanas formu portālā latvija.lv (nepieciešama autentifikācija ar kvalificētiem elektroniskās identifikācijas līdzekļiem un ir jābūt izveidotam e-adreses kontam, kuram piekļūst no portālā latvija.lv). Izpildītājs rēķinu sagatavo elektroniskā formātā (datnes formāts XML) un iesniedz Pasūtītāja eAdresē _DEFAULT@90000031048, rēķina laukā Piezīmes (Note) obligāti norādot projekta Nr. LIFE20 IPE/LV/000014, LIFE Waste To Resources IP.

3.4. Līgumā noteikto maksājumu apmaksa tiek uzskatīta par izdarītu ar brīdi, kad Pasūtītājs ir veicis pārskaitījumu uz Autoruzrauga rēķinā norādīto norēķinu kontu. 
3.5. Autoruzraugam Objektā izpildāmie Autoruzraudzības darbi ir veicami atbilstoši  Būvniecības ieceres dokumentācijai, Līgumam, normatīvajiem aktiem, u.c. noteikumiem un prasībām kas regulē autoruzraudzības veikšanu. Līgumcena nevar tikt palielināta par Autoruzraudzības darbiem, kas jāveic saskaņā ar Būvniecības ieceres dokumentāciju, kā arī gadījumā, ja Autoruzraugs ar nodomu vai aiz neuzmanības ir kļūdījies Autoruzraudzības darbu izmaksu aprēķinos, iesniedzot piedāvājumu Konkursā/Cenu aptaujā.
3.6. Autoruzraugs apliecina, ka Līgumcenā iekļautas visas izmaksas  saskaņā ar apjomu, kas nepieciešams pilnīgai Līgumā noteikto saistību izpildei.
3.7. Pasūtītājs neizmaksā Autoruzraugam samaksu būvdarbu apturēšanas vai nepārvaramas varas apstākļu pastāvēšanas laikā.
3.8. Noslēgtā būvuzņēmuma līguma termiņa pagarinājums nevar būt par pamatu Līgumcenas palielinājumam.
3.9. Ja Autoruzraugs nav iesniedzis Pasūtītājam attiecīgus dokumentus, kas pamato kādu no Līgumā paredzētā maksājuma veikšanu vai nav iesniedzis citus ar Līguma izpildi saistītos un Pasūtītāja pieprasītos dokumentus, vai nav veicis kādas darbības, ko Pasūtītājs pieprasa, Pasūtītājs ir tiesīgs aizturēt maksājuma veikšanu un neveic norēķinus ar Autoruzraugu līdz attiecīgo dokumentu saņemšanas brīdim vai līdz brīdim, kad Pasūtītāja prasības ir izpildītas. Šī punkta iestāšanās gadījumā, līgumsods par maksājuma termiņa kavējumu nevar tikt aprēķināts. Pasūtītājam ir tiesības apmaksāts tikai tādus Autoruzrauga veiktos darbus, par kuriem nav strīda.

4. AUTORUZRAUDZĪBAS NOTEIKUMI
4.1. Autoruzraudzības pakalpojumu valoda ir latviešu valoda. Ja ir nepieciešams Autoruzraudzības dokumentācijas tulkojums svešvalodā, tas tiek veikts pēc Pušu atsevišķas vienošanās.
4.2. Autoruzrauga norādījumi ir saistoši Pasūtītājam, būvuzraugam un Būvuzņēmējam no brīža, kad tie ir ierakstīti Autoruzraudzības žurnālā un/vai būvsapulces protokolā un nav pretrunā ar Latvijas Republikā spēkā esošo normatīvo regulējumu, Pasūtītāja prasībām un Būvniecības ieceres dokumentāciju.
4.3. Papildu darbi:
4.3.1. Līgumcenā nav iekļauta apmaksa par papildu projekta risinājumu izstrādi (t.sk. detalizēto rasējumu), kurus izsaukušas Pasūtītāja papildu prasības attiecībā uz akceptētu Būvniecības ieceres dokumentāciju;
4.3.2. ja būvniecības gaitā rodas nepieciešamība izstrādāt papildu risinājumu (t.sk. detalizētos rasējumus) akceptētajai Būvniecības ieceres dokumentācijai, tad šo darbu apjoms, izpildes termiņš un apmaksas summa tiek noteikti ar Pasūtītāja un Autoruzrauga papildus vienošanos, uz kuru attieksies Līguma nosacījumi un kas būs Līguma neatņemama sastāvdaļa;
4.3.3. Līguma 4.3.2.punkta noteikumi neattiecas uz Autoruzrauga pieļauto Būvniecības ieceres dokumentācijas kļūdu/kļūdaino risinājumu pārstrādāšanu, jo Autoruzrauga pieļauto kļūdu novēršana/ pārstrādāšana notiek uz Autoruzrauga rēķina, Autoruzraugs sedz ar Būvniecības ieceres dokumentācijas kļūdām/to novēršanu radītos zaudējumus Pasūtītājam, un Pasūtītājam nav pienākums segt Autoruzraugam šajā sakarā radušos izdevumus;
4.3.4. ja Būvniecības ieceres dokumentācijas risinājumus (t.sk. detalizētos rasējumus un kļūdu novēršanas  gadījumā) izstrādā Būvuzņēmējs vai trešā puse, Autoruzraugam ir jāsedz ar to saistītie izdevumi vai zaudējumi, kas rodas Pasūtītājam.

5. AUTORUZRAUGA PIENĀKUMI
5.1. Autoruzraugs apņemas veikt Autoruzraudzību Objektā līdz tā pieņemšanai ekspluatācijā  saskaņā ar Būvniecības likumu, Vispārīgajiem  būvnoteikumiem, Latvijas būvnormatīviem, Latvijas nacionālo standartu nosacījumiem, u.c., konkrēto darbu izpildi regulējošiem normatīvajiem aktiem, Līgumu un Būvniecības ieceres dokumentāciju, nodrošinot Objekta kvalitatīvu un autentisku realizāciju dabā, nepieļaujot būvniecības dalībnieku patvaļīgas atkāpes no Cēsu novada Būvvaldē akceptētās Būvniecības ieceres dokumentācijas. 
5.2. Autoruzraugs apņemas ievērot informācijas konfidencialitāti, neizmantot to paša vai jebkuras trešās personas labā, neizpaust trešajām personām un nelietot citādi kā tikai Līgumā noteikto pienākumu izpildīšanas nodrošināšanai.
5.3. Autoruzraugs apņemas pēc atsevišķa Pasūtītāja pieprasījuma, neatliekamos, steidzamos gadījumos, nekavējoties (t.i., ne ilgāk kā pēc reālā ceļā pavadītā laika, kas nepieciešams, lai ierastos no Autoruzrauga juridiskās adreses vietas), apsekot Objektu un veikt visas tās darbības, kas nepieciešamas Būvniecības ieceres dokumentācijas savlaicīgai un kvalitatīvai realizācijai.
5.4. Autoruzrauga pienākums:
5.4.1. ir informēt Pasūtītāju u.c. normatīvajos aktos noteiktās institūcijas par būvdarbu gaitā konstatētajiem Būvniecības ieceres dokumentācijas trūkumiem, būvdarbu pieļautajām atkāpēm no Būvniecības ieceres dokumentācijas vai Latvijas Republikas normatīvajiem aktiem;
5.4.2. nekavējoties informēt Pasūtītāju par visiem apstākļiem, kuri var ietekmēt būvniecības procesu, un sniegt priekšlikumus par iespējamiem risinājumiem;
5.4.3. piedalīties būvdarbu būvsapulcēs atbilstoši Pasūtītāja noteiktajam grafikam un norādījumiem, nodrošinot attiecīgajam būvdarbu izpildes veidam atbilstošo Autoruzraudzības speciālistu (atbilstoši Konkursā iesniegtajam Atbildīgo speciālistu sarakstam, ja tāds ticis iesniegts) apmeklējumus saskaņā ar būvdarbu grafiku. Līdz nākamajai būvsapulcei ieinteresētās personas var iepazīties ar būvsapulces protokolu un var izteikt rakstveida piezīmes, par ko nākamajā būvsapulcē visi sanāksmes dalībnieki tiek informēti. Ja piezīmes pie protokola netiek saņemtas, uzskatāms, ka piezīmes nav izteiktas un būvsapulces protokols akceptēts. Sanāksmes lēmumi ir saistoši visām iesaistītajām personām.
5.4.4. ja būvdarbu laikā Būvuzņēmējs konstatē nepilnības vai trūkumus izstrādātajā Būvniecības ieceres dokumentācijā, (t.sk. ko Būvprojekta izstrādātājs/Autoruzraugs varēja konstatēt Būvniecības ieceres dokumentācijas izstrādes laikā, bet to nav paredzējis) Autoruzraugam ir pienākums sniegt Pasūtītājam paskaidrojumus, kā arī novērst konstatētās Būvniecības ieceres dokumentācijas nepilnības un trūkumus, veikt nepieciešamās izmaiņas, iesniedzot  Pasūtītājam risinājumus/dokumentus  5 (piecu) darba dienu laikā no Pasūtītāja pieprasījuma saņemšanas dienas, vai citā termiņā, ja Pasūtītājs noteicis citādi. Gadījumā, ja Autoruzraugs neveic uzdotos pienākumus, Pasūtītājam ir tiesības pieaicināt trešo personu šādu darbu veikšanai un Autoruzraugam ir pienākums segt ar to saistītos izdevumus un zaudējumus, kas rodas Pasūtītajam. Autoruzraugam ir pienākums uzņemties atbildību un segt visus zaudējumus, kas radušies Pasūtītājam Būvniecības ieceres dokumentācijas nepilnību/kļūdu, to novēršanas rezultātā.

5. PASŪTĪTĀJA PIENĀKUMI
6.1. Pasūtītājs iesniedz visu nepieciešamo dokumentāciju un informāciju, kas ir tā rīcībā un ir nepieciešama Autoruzraudzības veikšanai pēc iespējas īsākā laika periodā.
6.2. Pasūtītājam ir tiesības izvirzīt pretenzijas par Autoruzraudzības veikšanu, ja tā pilnīgi vai daļēji neatbilst Līguma noteikumiem, Latvijas Republikas būvnormatīviem u.c. normatīvajiem aktiem, Pasūtītāja rakstiski noformulētām prasībām, vai satur kļūdainus risinājumus.
6.3. Ja būvdarbu izpildes gaitā tiek konstatēts, ka nav nepieciešams veikt kādus no Būvniecības ieceres dokumentācijā norādītajiem būvdarbiem, vai arī tiek veikti grozījumi Būvniecības ieceres dokumentācijā, būvdarbu tehniskajā specifikācijā, Projektēšanas uzdevumā (t.sk.  sakarā ar citu Pasūtītāja investīciju projektu) un tādēļ ir nepieciešams samazināt Būvniecības ieceres dokumentācijā paredzēto būvdarbu daudzumu apjomus, Puses slēdz vienošanos par šādu darbu apjomu Autoruzraudzības neveikšanu. Puses vienojas, ka noslēgtās papildus vienošanās rezultātā Līgumcena var tikt samazināta proporcionāli neveicamo būvdarbu apjomam. .
6.4. Pasūtītājam ir tiesības vienpusēji aprēķināt un ieturēt līgumsodu/zaudējumus, vēršot savu prasījumu pret Autoruzraugu un ieturēt aprēķināto līgumsodu/zaudējumus no jebkurām Autoruzraugam izmaksājamām summām. Par piemērojamo līgumsodu/ieturējumiem Pasūtītājs rakstiski informē Autoruzraugu.

7. APAKŠUZŅĒMĒJI UN LĪGUMA IZPILDĒ IESAISTĪTĀ PERSONĀLA NOMAIŅA
7.1. Autoruzraudzības veikšanai Autoruzraugs piesaista Konkursa/Cenu aptaujas (t.sk. Tehniskās specifikācijas/Darba uzdevuma) piedāvājumā norādīto personālu un apakšuzņēmējus (turpmāk – Apakšuzņēmēji). Autoruzraugs ir atbildīgs par piesaistītā personāla un apakšuzņēmēju veikto darbu atbilstību Līguma prasībām.
7.2. Ne vēlāk kā uzsākot Līguma  izpildi, Autoruzraugam jāiesniedz Autoruzraudzības izpildē iesaistīto Apakšuzņēmēju (ja tādus plānots iesaistīt) sarakstu, kurā norāda Apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Apakšuzņēmēju apakšuzņēmējus. Autoruzraugam Līguma izpildes laikā jāziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par Apakšuzņēmēju, kas tiek vēlāk iesaistīts Autoruzraudzības veikšanā. 
7.3. Autoruzraugs nav tiesīgs bez saskaņošanas ar Pasūtītāju veikt Konkursa/Cenu aptaujas Tehniskajā specifikācijā/Darba uzdevuma piedāvājumā norādītā personāla un Apakšuzņēmēju nomaiņu un iesaistīt papildu Apakšuzņēmējus Autoruzraudzības izpildē. Pasūtītājs var prasīt personāla un Apakšuzņēmēja viedokli par nomaiņas iemesliem. Autoruzraugam ir pienākums saskaņot ar Pasūtītāju papildu personāla iesaistīšanu Autoruzraudzības izpildē.
7.4. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Konkursa dokumentos personālam izvirzītajām prasībām.
7.5. Pasūtītājs nepiekrīt piedāvājumā norādītā Apakšuzņēmēja nomaiņai, ja pastāv kāds no šādiem nosacījumiem:
7.5.1. piedāvātais Apakšuzņēmējs neatbilst Konkursa dokumentos Apakšuzņēmējiem izvirzītajām prasībām;
7.5.2. tiek nomainīts apakšuzņēmējs, uz kura iespējām Konkursā Autoruzraugs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Autoruzraugs atsaucies, apliecinot savu atbilstību iepirkuma procedūrā noteiktajām prasībām, vai tas atbilst šā Publisko iepirkumu likuma 42. panta otrās daļas 1.,2., 3., 4., 5., 6., 7. un 10 punktā minētajiem izslēgšanas iemesliem;
7.5.3. piedāvātais apakšuzņēmējs, kura veicamo pakalpojumu vērtība ir vismaz 10 000 euro, atbilst Publisko iepirkumu likuma 42.panta otrās daļas 1., 2., 3., 4., 5., 6., 7. un 10. punktā minētajiem izslēgšanas iemesliem;
7.5.4. apakšuzņēmēja maiņas rezultātā tiktu izdarīti tādi grozījumi Autoruzrauga piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.6. Pasūtītājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
7.7. Autoruzraugs apakšuzņēmēju/personāla piesaistīšanas vai nomaiņas gadījumā iesniedz Pasūtītājam apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju)/ personāla sarakstu, kurā norādīta visa aktuālā informācija par Līguma izpildē piesaistīto personālu (konsolidēta versija ar aktuālo informāciju)  un Līguma 7.8.punktā norādītos dokumentus un informāciju.
7.8. Autoruzraugam par Apakšuzņēmēju un/vai Autoruzrauga piesaistīto personālu jāiesniedz Pasūtītājam šādi dokumenti:
7.8.1. pieteikums Apakšuzņēmēja un/vai Autoruzrauga personāla nomaiņai vai piesaistīšanai, norādot nododamo darbu veidu un vērtību  (vērtību tikai Apakšuzņēmējam) ;
7.8.2. piekrišanas raksts, kas apliecina Apakšuzņēmēja un/vai Autoruzrauga piesaistītā personāla gatavību veikt konkrētos darbus. Apakšuzņēmēja piekrišanas raksts un apliecinājums jāparaksta Apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara citai personai parakstīt piekrišanas rakstu. Autoruzrauga piesaistītā personāla apliecinājumu paraksta pats speciālists; 
7.8.3. Apakšuzņēmēja vai Autoruzrauga piesaistītā personāla kvalifikāciju apliecinoši dokumenti saskaņā ar Konkursa dokumentāciju, ja tāda prasība izvirzīta, - attiecas gadījumos, kad Autoruzraugs Līguma izpildē vēlas nomainīt Apakšuzņēmēju vai Autoruzrauga personālu, uz kura iespējām balstījies savas kvalifikācijas novērtēšanai.
7.9. Pasūtītājs Apakšuzņēmēja vai Autoruzrauga personāla atbilstību Publisko iepirkumu likuma noteikumiem pārbauda saskaņā ar Publisko iepirkumu likuma un Konkursa nolikuma noteikumiem, un pozitīva lēmuma gadījumā saskaņo iesniegto Apakšuzņēmēju un/vai Autoruzrauga personāla piesaisti/nomaiņu.
7.10. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Autoruzraugam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
7.11. Pasūtītājs pieņem lēmumu atļaut vai atteikt Autoruzraugam Konkursā/Cenu aptaujā iesniegtā personāla vai Apakšuzņēmēja nomaiņu vai jauna personāla vai Apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkuma likuma 62.panta noteikumiem.
7.12. Izmaiņas Līgumam pievienotajā apakšuzņēmēju/ Izpildītāja personāla sarakstā tiek noformēti, reģistrējot Pasūtītāja saskaņoto apakšuzņēmēju/ Izpildītāja personāla sarakstu (konsolidēto versiju ar aktuālo informāciju) pie Līguma.  Līdz ar jaunā saraksta reģistrēšanu pie Līguma, spēku zaudē iepriekšējais saraksts. Atsevišķi Līguma grozījumi par šo netiek sagatavoti.
7.13. Apakšuzņēmēja piesaistīšana Līguma izpildē pēc Autoruzrauga iniciatīvas, neatbrīvo Autoruzraugu no atbildības par Līguma izpildi kopumā vai kādu no daļām, kā arī neuzliek Pasūtītājam papildu pienākumus un saistības.
7.14. Autoruzraugs ir atbildīgs par to, lai saskaņā ar šo Līgumu Autoruzraudzības izpildē iesaistīts Apakšuzņēmējs nepiesaistītu darbu izpildē citus Apakšuzņēmējus bez Pasūtītāja rakstiskas piekrišanas.
7.15. Pasūtītājs nav atbildīgs par Autoruzrauga nokavētiem vai vispār neveiktiem norēķiniem ar tā piesaistītajiem Apakšuzņēmējiem.


8. PUŠU ATBILDĪBA
8.1. Autoruzraugs ir atbildīgs:
8.1.1. par būvdarbu norises Autoruzraudzību atbilstoši normatīvo aktu prasībām, Būvniecības ieceres dokumentācijai un Līgumam;
8.1.2. par būvniecības darbu kontroli atbilstoši Būvniecības ieceres dokumentācijai;
8.1.3. par pielietotajām konstrukcijām un materiāliem;
8.1.4. par neplānotiem būvdarbu pārtraukumiem, ja tie radušies Autoruzrauga vainas dēļ;
8.1.5. par Pasūtītājam vai Būvuzņēmējam nodarītiem zaudējumiem, kas radušies Autoruzrauga vainas dēļ, t.sk., ziņu nesniegšanu vai nepatiesu ziņu sniegšanu, bezdarbību;
8.1.6. par Autoruzraudzības pakalpojumiem, ko sniedz tā apakšuzņēmēji;
8.2. Autoruzraugs nav atbildīgs par Būvniecības ieceres dokumentācijas risinājumu kvalitāti, ja Būvdarbu laikā netiek novērstas Autoruzraudzības žurnālā ierakstītās atkāpes no Būvniecības ieceres dokumentācijas.
8.3. Ja Autoruzraugs neveic Līgumā noteiktos pienākumus, Pasūtītājam ir tiesības neveikt Līgumā noteiktos maksājumus.
8.4. [bookmark: _Hlk529890805]Puses ir atbildīgas par Līgumā norādīto saistību nepildīšanu vai nepienācīgu pildīšanu un normatīvo aktu neievērošanu. Puses saistības pret otru Pusi saskaņā ar normatīvajiem aktiem ietver atbildību par zaudējumiem, kas nodarīti otrai Pusi.
8.5. Puses ir tiesīgas atteikties no Līgumā pielīgtām tiesībām aprēķināt līgumsodu. 
8.6. Gadījumā, ja Autoruzrauga vainas dēļ tiek veikta nekvalitatīva un Būvniecības ieceres dokumentācijai un būvnormatīviem neatbilstoša būvdarbu realizācija, Pasūtītājam ir tiesības aprēķināt Autoruzraugam līgumsodu 5% (piecu procentu) apmērā no Līgumcenas bez PVN, kas Autoruzraugam jāsamaksā 10 (desmit) dienu laikā pēc paziņojuma saņemšanas vai Pasūtītājs ir tiesīgs veikt ieturējumu no jebkurām Autoruzraugam izmaksājamām summām, par to paziņojot Autoruzraugam.
8.7. Ja Autoruzraugs neveic uzdotos darbus Līgumā noteiktajā laikā un kārtībā, kas tādējādi kavē būvdarbu uzsākšanu Objektā, Pasūtītājam ir tiesības aprēķināt līgumsodu 0,5% (nulle komats piecu procentu) apmērā no Līgumcenas bez PVN par tādējādi katru nokavēto dienu, bet ne vairāk kā 10% (desmit procentu) no Līgumcenas bez PVN, kā arī Autoruzraugam ir pienākums atlīdzināt visus tādējādi Pasūtītājam nodarītos zaudējumus.
8.8. Ja Autoruzraugs nepilda noteiktās saistības un pēc Pasūtītāja pieprasījuma steidzamos gadījumos neierodas Objektā nekavējoties, bet ne vēlāk kā pēc ceļā pavadītā laika, skaitot no juridiskās adreses atrašanās vietas, t.sk. bez attaisnojoša un būtiska iemesla, tad Autoruzraugs maksā Pasūtītājam līgumsodu 70,00 EUR (septiņdesmit euro) par katru konstatēto gadījumu.
7.1. Ja kāds no Autoruzrauga speciālistiem neattaisnotu iemeslu dēļ neierodas uz būvsapulci un tā klātbūtne bija nepieciešama, un tas ir fiksēts sapulces protokolā, Pasūtītājam ir tiesības vienpusēji pieprasīt un iekasēt no Autoruzrauga  līgumsodu  100,00 EUR (viens simts euro) apmērā par katru šādu neierašanās gadījumu. Par neattaisnotu būvsapulces kavējumu tiek uzskatīts tāds kavējums, ja speciālists neierodas uz sapulci divas un vairāk reizes pēc kārtas, kā arī gadījumos, ja ilgtermiņā ir novērojama būvsapulču kavēšanas regularitāte. 
8.9. Ja Autoruzraugs nav novērsis Būvniecības ieceres dokumentācijas kļūdas atbilstoši Līgumā vai Pasūtītāja noteiktajam termiņam, tas maksā Pasūtītājam līgumsodu 50,00 EUR (piecdesmit euro) par katru kavējuma dienu, bet ne vairāk kā 10% (desmit procentu) no Līgumcenas . Autoruzrauga kavējuma gadījumā, Pasūtītājam ir tiesības pieaicināt trešo personu Būvniecības ieceres dokumentācijas kļūdu novēršanai un Autoruzraugam ir jāsedz ar to radītie zaudējumi Pasūtītājam.
8.10. Autoruzraugs ir atbildīgs un sedz Pasūtītājam visas radītās papildus izmaksas un zaudējumus, ja būvniecības laikā tiek konstatētas nepilnības vai trūkumi Būvniecības ieceres dokumentācijā, ko varēja paredzēt un bija paredzams Būvniecības ieceres dokumentācijas izstrādes laikā, bet tas nav ticis darīts. Šādā gadījumā Autoruzraugam jāsedz visi zaudējumi, kas Pasūtītājam šajā gadījumā var rasties (t.sk. neparedzētu būvdarbu izmaksas).
8.11. Ja Autoruzraugs kavē būvsapulcē noteikto Būvniecības ieceres dokumentācijas izmaiņu veikšanas termiņu un/vai neiesniedz kādu Pasūtītāja pieprasīto dokumentāciju/atbildi u.tml., tad Autoruzraugs maksā Pasūtītājam 50,00 EUR (piecdesmit euro) par katru kavējuma dienu, bet ne vairāk kā 10% (desmit procentu) no kopējās Līgumcenas . 
8.12. Ja Autoruzraugs nepamatoti kavē Objekta nodošanu ekspluatācijā, Pasūtītājam ir tiesības aprēķināt līgumsodu 0,5% (nulle komats piecu procentu) apmērā no Līgumcenas  par katru tādējādi kavēto dienu, bet ne vairāk kā 10% (desmit procentu) no kopējās Līgumcenas, kā arī Autoruzraugam ir pienākums atlīdzināt visus tādējādi Pasūtītājam nodarītos zaudējumus.
8.13. Par šajā Līgumā noteikto maksājumu veikšanas termiņa kavējumu var tikt piemērots līgumsods 0,5% (nulle komats piecu procentu) apmērā no nesamaksātās summas bez PVN, par katru nokavēto samaksas izdarīšanas dienu, bet ne vairāk kā 10% (desmit procentu) no nesamaksātās summas bez PVN. 
8.14. Pušu strīdi, kas rodas Autoruzraudzības laikā, kā arī būvdarbos izmantojamo materiālu kvalitātes novērtēšanā, var tikt risināti, pieaicinot neatkarīgu sertificētu ekspertu vai valsts ekspertīzes institūcijas, un ekspertīzes izdevumus sedz Puse, kursa saskaņā ar ekspertīzes slēdzienu ir vainojama. Ja ekspertīze nekonstatē pārkāpumus, ekspertīzes izdevumus sedz Puse, kura ekspertīzi ierosinājusi.
8.15. Puse, kurai Līguma ietvaros ir aprēķināts līgumsods un/vai zaudējumi, samaksā to 10 (desmit) dienu laikā no dienas, kad ir saņēmusi otras Puses paziņojumu par līgumsoda un/vai zaudējumu aprēķināšanu un rēķinu. Pasūtītājam ir tiesības veikt līgumsodu un/vai zaudējumus ieturējumu no Autoruzraugam izmaksājamām summām, par to iepriekš paziņojot Autoruzraugam.
8.16. Līgumsoda samaksa neatbrīvo Puses no turpmākās Līguma saistību izpildes un zaudējumu atlīdzināšanas pienākuma (ja tādi ir radušies). Līgumsods nav aprobežots ar zaudējumu lielumu.
8.17. Autoruzraugam jāveic Būvniecības ieceres dokumentācijas izmaiņas pēc Pasūtītāja norādījumiem, t.sk. arī gadījumos, ja Pasūtītājs Objektā vai tā tiešā tuvumā Pasūtītājs realizē citu investīciju projektu un tādējādi ir nepieciešams izmaiņas Būvniecības ieceres dokumentācijā.
8.18. Gadījumā, ja atklājas Būvniecības ieceres dokumentācijas kļūdas, kuras Pasūtītājs varēja konstatēt tikai būvdarbu izpildes laikā, Autoruzraugs uz sava rēķina veic šo kļūdu labošanu un sedz ar to radītos zaudējumus Pasūtītājam.
8.19. Autoruzraugs ir atbildīgs un sedz Pasūtītājam visas radītās papildu izmaksas un zaudējumus, ja ar kompetentas institūcijas lēmumu tiek apturēta būvdarbu veikšana sakarā ar Būvniecības ieceres dokumentācijas nepilnībām.
8.20. Autoruzraugs ir atbildīgs par visām Būvniecības ieceres dokumentācijas   kļūdām vai Pasūtītāja iebildumiem un to novēršanu, kas būvdarbu veikšanas laikā rodas un kuras Autoruzraugs varēja konstatēt pirms Būvniecības ieceres dokumentācijas izstrādes/ izstrādes laikā un/vai pirms būvdarbu uzsākšanas, iepazīstoties ar izsniegto dokumentāciju, Objektu un citām nepieciešamajām/saistītajām lietām.
8.21. Līguma neizpildes vai nepienācīgas izpildes gadījumā radītā atrautā (negūtā peļņa) netiek atlīdzināta. 

9. IZMAIŅAS LĪGUMĀ, LĪGUMA APTURĒŠANA UN IZBEIGŠANA

9.1. Līguma darbības apturēšana:
9.1.1. objektīvu iemeslu dēļ Līguma darbība uz laiku var tikt apturēta, par ko rakstveidā tiek paziņots otrai Pusei, un otra Puse dod rakstveida piekrišanu Līguma darbības īslaicīgai apturēšanai;
9.1.2. Autoruzraugs ir tiesīgs pārtraukt Līgumu, par to iepriekš rakstveidā brīdinot  Pasūtītāju, ja Pasūtītājs neievēro Autoruzrauga prasību pārtraukt būvdarbus sakarā ar Autoruzrauga izvirzītajām pretenzijām pret Būvuzņēmēju;
9.1.3. apturot Līguma darbību, Puses noslēdz papildus vienošanos Līgumam, norādot iespējamo, cik tālu to var noteikt, Līguma darbības atjaunošanas laiku;
9.1.4. apturot Līguma darbību, Pasūtītājam saskaņā ar Darbu pārtraukšanas aktu jāsamaksā Autoruzraugam par faktiski veikto darbu, cik tālu to iespējams novērtēt. 
9.2. Vienpusēja atkāpšanās no Līguma saistību izpildes:
9.2.1. Pusei ir tiesības vienpusēji izbeigt Līgumu bez līgumsoda samaksas un zaudējumu atlīdzināšanas otrai vainojamai Pusei, ja otra vainojamā Puse nav izpildījusi vienu vai vairākas saistības, kā arī gadījumos, ja pēc atkārtota rakstiska brīdinājuma saņemšanas saistību nepildīšana nav novērsta 5 (piecu) darba dienu laikā;
9.2.2. vienpusēja atkāpšanās no saistību izpildes bez līgumsoda samaksas un zaudējumu atlīdzināšanas otrai vainojamai Pusei, bet norēķinoties par faktiski paveikto darbu, ir pieļaujama gadījumā, ja iestājušies nepārvaramas varas apstākļi un Puses nav panākušas vienošanos par Līguma turpināšanu;
9.2.3. Pasūtītājam ir tiesības vienpusēji atkāpties no Līguma, ja saskaņā ar Starptautisko un Latvijas Republikas nacionālo sankciju likuma nosacījumiem, Līgumu nav iespējams izpildīt tādēļ, ka Līguma izpildes laikā Autoruzraugam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.2.4. ja iestājušies citi būtiski apstākļi (piemēram, anulēta licence vai sertifikāts, dalība kartelī , pasūtītājam zudusi interese par konkrēto Līgumu Pasūtītāja vainas  vai citu ārējo apstākļu dēļ, u.c. ārējos normatīvajos aktos noteiktajos gadījumos).
9.3. Paziņojums par vienpusēju atkāpšanos no Līguma saistību izpildes ir spēkā, ja tas noformēts rakstveidā un nosūtīts otrai Pusei vismaz 7 (septiņas) kalendārās dienas iepriekš. 
9.4. Līgums tiek uzskatīts par izpildītu, kad Puses ir pilnā mērā izpildījušas Līguma saistības – Puses parakstījušas Autoruzraudzības darbu nodošanas - pieņemšanas  aktu.
9.5. Pusēm ir tiesības veikt izmaiņas Līgumā, ja tās attiecas uz papildus darbiem (iesniedzot izmaksu atšifrējumu), kas rodas Būvniecības ieceres dokumentācijas izmaiņu gadījumā, vai ja tas nepieciešamas sakarā ar cita Pasūtītāja investīciju projekta īstenošanu, vai rodas sakarā ar neparedzētu Objekta tehnisko stāvokli, ko pirms līguma noslēgšanas Pasūtītājs nevarēja paredzēt, vai attiecas uz Līguma izpildes laiku, ja tas nepasliktina gala rezultātu un ievērojot Publisko iepirkumu likuma 61.pantā noteiktos nosacījumus.
9.6. Gadījumā, ja Līgums tiek izbeigts Autoruzrauga vainas dēļ vai citos Līgumā norādītajos gadījumos, ja nav Pasūtītāja vaina, Pasūtītājs ir tiesīgs aprēķināt Autoruzraugam līgumsodu 5% (piecu procentu) apmērā no Līgumcenas , kas Autoruzraugam jāsamaksā 10 (desmit) darba dienu laikā no dienas, kad ir saņēmis otras Puses paziņojumu par līgumsoda un/vai zaudējumu aprēķināšanu un rēķinu. Pasūtītājam ir tiesības veikt līgumsodu un/vai zaudējumus ieturējumu no Autoruzraugam izmaksājamām summām, par to iepriekš paziņojot Autoruzraugam.

10. NEPĀRVARAMA VARA
10.1. Puses nav atbildīgas par Līgumā noteikto pienākumu neizpildi, ja tā radusies nepārvaramas varas apstākļu rezultātā. Puses vienojas, ka nepārvaramās varas apstākļi nozīmē jebkuru notikumu vai apstākli, kas Pusēm nebija zināmi Līguma parakstīšanas brīdī, kurus Puses saprātīgiem līdzekļiem nespēj kontrolēt vai novērst un kas neļauj Pusei izpildīt Līguma saistības, t.sk., bet ne tikai:
10.1.1. Epidēmijas, zemestrīce, plūdi, ugunsgrēks, eksplozija un jebkuras citas dabas katastrofas vai ekstrēmi laikapstākļi;
10.1.2. karš, iebrukums, jebkādas ārvalstu ienaidnieku ļaunprātīgas darbības, pilsoņu nekārtības;
10.1.3. terora akti vai to draudi;
10.1.4. blokāde, embargo, sacelšanās, streiks, sabotāža;
10.1.5. jaunu tiesību aktu vai tādu valsts vai pašvaldības lēmumu stāšanās spēkā, kas būtiski ietekmē Līguma izpildes noteikumus;
10.1.6. nopietni infrastruktūras traucējumi vai veikti kibernoziegumi, kas tieši ietekmē Līguma izpildi un kurus Puses, izmantojot pienācīgu rūpību, nevarēja paredzēt un novērst.
10.2. Pusei, kurai iestājušies nepārvaramas varas apstākļi, ne vēlāk kā 2 (divu) darba dienu laikā, skaitot no to iestāšanās brīža, ir pienākums par to rakstveidā un telefoniski paziņot otrai Pusei
10.3. Pusēm ir tiesības pagarināt darbu izpildes termiņu par laika posmu, kurā darbojas nepārvarama vara, ja Puse vismaz 2 (divu) darba dienu laikā no nepārvaramas varas iestāšanās brīža paziņo otrai Pusei par nespēju pildīt savas saistības nepārvaramas varas dēļ. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 10.2. punkta noteikumus.
10.4. Gadījumā, kad nepārvaramas varas apstākļi un to sekas turpina darboties ilgāk par 30 (trīsdesmit) dienām, vai, tiem iestājoties, kļūst skaidrs, ka tie un to sekas darbosies ilgāk par 30 (trīsdesmit) dienām, Puses nekavējoties veic sarunas par Līguma izpildes alternatīviem variantiem, kuri ir pieņemami abām Pusēm, un veic grozījumus Līgumā, ja tas nepieciešams. Nepārvaramas varas apstākļu gadījumā, ja nepieciešams, Puses ir tiesīgas vienoties par Autoruzraudzības apjomu, Līgumcenas vai ar Autoruzraudzību saistītu izpildes termiņu izmaiņām, ja tas nav pretrunā ar Līguma un normatīvo aktu prasībām.
10.5. Par nepārvaramas varas apstākļiem nav uzskatāma vispārēja cenu celšanās, t.sk., degvielas, elektroenerģijas, gāzes, u.c. cenu paaugstināšanās, inflācija kādā valstī, valūtas kursu svārstības, un citi tamlīdzīgi biznesa riski.
10.6. Ja Puses 10 (desmit) dienu laikā no Līguma 10.4.punktā noteikto sarunu sākšanas nav panākušas vienošanos par Līguma izpildes alternatīviem variantiem, kā arī secīgi pēc tam rakstveidā nav noslēgušas Līguma grozījumus, jebkurai no Pusēm ir tiesības vienpusēji atkāpties no Līguma, par to rakstveidā paziņojot otrai Pusei ne mazāk kā 10 (desmit) dienas iepriekš.

11. NOBEIGUMA NOTEIKUMI
11.1. [bookmark: _Hlk158122104]Ja atklājas pretruna starp Līguma tekstu un tā pielikumiem, tad Pasūtītājs ir tiesīgs noteikt prioritāro dokumentu.
11.2. Ja kāds no Līguma noteikumiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām. 
11.3. Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikas normatīvajiem aktiem. 
11.4. Puses vienojas, ka rēķini var tikt sagatavoti un nosūtīti arī elektroniskā formā, bez rekvizīta “paraksts”, ar atsauci uz Līgumu un nosūtīti uz konkrētās Puses norādīto e-pasta adresi.
11.5. [bookmark: _Hlk158116468]Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Atbildes uz otras Puses iesniegumu, paziņojumu vai pieprasījumu, ja uz to tiek pieprasīta un nepieciešama atbildes vēstule, jāsniedz 10 (desmit) darba dienu laikā pēc konkrēta dokumenta saņemšanas, izņemot, ja Līgumā noteikts cits termiņš un kārtība kādiem gadījumiem vai kāda Puse ir noteikusi citādi.
11.6. [bookmark: _Hlk158116555]Visi paziņojumi un cita veida korespondence iesniedzama otrai Pusei personiski pret parakstu, vai nosūtāma vēstulē ar pasta starpniecību kā ierakstīts pasta sūtījums, vai nodrošinot informācijas ātrāku apriti, uz Puses Līgumā norādīto e-pasta adresi (ja vien Līgumā nav noteikts citādi konkrētam gadījumam). Puses vienojas, ka e-pasta sūtījumi tiek uzskatīti par saņemtiem otrajā darba dienā pēc konkrētā e-pasta nosūtīšanas dienas, izņemot ja saņemšanas apliecinājums ir atsūtīts ātrāk (piemēram, tajā paša dienā vai nākošajā dienā u.tml.), vai, ja Līgumā kādiem gadījumiem nav noteikts cits termiņš un laika uzskaite, bet pasta sūtījumi 7. (septītajā) dienā pēc nodošanas pastā (pasta zīmogs).
11.7. Gadījumā, ja Līgumā un tā pielikumos nav atrodams neviens termiņš konkrētam gadījumam, tad parakstot šo Līgumu, Puses piekrīt un apliecina, ka ievēros 10 (desmit) darba dienu termiņu no jebkāda notikuma iestāšanās brīža, kas uzliek kādai Pusei pienākumu.
11.8. [bookmark: _Hlk158116664]Par Līguma izpildei būtisko rekvizītu, kontaktpersonu/pārstāvja, pilnvaroto personu maiņu, kā arī par izmaiņām amatpersonu ar paraksta tiesībām sastāvā, Puses informē viena otru 5 (piecu) darba dienu laikā. Atsevišķi Līguma grozījumi par šo netiek sagatavoti. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai Pusei.
11.9. Līgumā minētie pielikumi un ar šī Līguma izpildi saistītie pielikumi, tajā skaitā izmaiņas un papildinājumi, kas ir rakstiski noformēti pēc to parakstīšanas kļūst par šī Līguma pielikumiem un ir šī Līguma neatņemamas sastāvdaļas. 
11.10. Līgums ir saistošs kā Pusēm, tā arī to tiesību un pienākumu pārņēmējiem. Neviena no Pusēm nevar no Līguma izrietošās saistības, tiesības vai pienākumus pilnā apjomā vai daļēji nodot bez otras Puses rakstiskas piekrišanas.
11.11.  Līgums ir spēkā ar tā parakstīšanas brīdi un tā darbības termiņš izbeidzas ar Līgumā noteikto Pušu saistību izpildi, ja vien Līgums netiek pārtraukts vai izbeigts saskaņā ar Līguma noteikumiem. 
11.12. Pušu pārstāvji par Līguma izpildi:
11.12.1. No Pasūtītāja puses – ___________, e-pasts: ___________, tālr.Nr._________;
11.12.2. No Autoruzrauga  puses (pārstāvis var būt paraksttiesīgs vai pilnvarots) – ________, e-pasts: ___________, tālr.Nr.______________.
14.1. Pasūtītāja pārstāvis/ji  ir tiesīgs/i dot Autoruzraugam norādījumus saistībā ar šī Līguma   izpildi, kas Autoruzraugam ir saistoši ciktāl doti Pasūtītāja pārstāvja pienākumu ietvaros, pieprasīt un saņemt jebkādas atskaites un skaidrojumus, nosūtīt pretenzijas, u.tml., saskaņot ar Līguma izpildi saistītos dokumentus, t.sk., dažādus aktus, rēķinus, veikt Būvniecības ieceres dokumentācijas izmaiņu saskaņojumus/atteikt saskaņojumu, kā arī veikt citas darbības, kas nepieciešamas saskaņā ar šo Līgumu, izņemot: Nodošanas – pieņemšanas akta parakstīšanu un Līguma papildus vienošanos/pielikumu parakstīšanu  Pasūtītāja vārdā. 
11.13. Līgums sagatavots latviešu valodā. Līgums elektroniska dokumenta veidā tiek parakstīts ar drošu elektronisko parakstu un laika zīmogu. Līguma un tā pielikumu abpusējas parakstīšanas datums ir pēdējā parakstītāja laika zīmoga datums un laiks.  
11.14. Līgumam ir pievienots  pielikums: Finanšu piedāvājums uz 2 lp.

